עידית בר

עידית בר (נולדה ב-18 בספטמבר 1965) היא מזרחנית, מורה לערבית, מרצה וחוקרת העולם הערבי והמוסלמי. היא עוסקת בהסברה ישראלית בערבית בתקשורת הבין-לאומית וברשתות החברתיות. היא פאנליסטית בדיונים רבים בתקשורת הישראלית.

בר מנהלת בלוג קריקטורות מהעולם הערבי ויחד עם אביעד אהרוני היא מגישה את הפודקאסט "בנת חלאל" ("בת טובים" בערבית) על נשים ואנשים במזרח התיכון.

 ביוגרפיה 
עידית בר נולדה ב־18 בספטמבר 1965 בכפר סבא ליהודה וחנה שמואלי וגדלה בשכונת קריית משה שבירושלים. משפחתה מצידו של אביה (משפחת שמואלוף) היא מאנוסי משהד באיראן אשר נאלצו לחיות כמוסלמים כלפי חוץ. ב-1910 עלו לארץ ישראל והתיישבו בשכונת הבוכרים ולאחר מכן ברחביה. גם סבתה מצד אמה, רבקה טאוס, נולדה באיראן. עם עלייתה לארץ התגוררה בכפר השילוח (סילואן) עד פרעות תרפ"א ב-1921.

בר למדה בתיכון בויאר בירושלים במגמת מזרחנות בין השנים 1979–1983. לאחר מכן התגייסה ליחידה 8200 בחיל המודיעין והשתחררה ב-1986.

היא סיימה תואר ראשון בחוג ללימודי האסלאם והמזרח התיכון וערבית באוניברסיטה העברית בהצטיינות בשנת 1989, ובמהלך לימודי התואר הוענקה לה פעמיים הצטיינות דיקן של הפקולטה למדעי הרוח בשנים 1986 ו-1987. כמו כן, קיבלה את פרס רקטור האוניברסיטה העברית על הצטיינותה בשנת 1989. בשנת 1991 סיימה לימודי תואר שני בחוג ללימודי האסלאם והמזרח התיכון באוניברסיטה העברית בהצטיינות. במקביל, למדה לתעודת הוראה בערבית בבית הספר לחינוך של האוניברסיטה העברית.

 חינוך 
בר לימדה ערבית במסגרות שונות: ב-1991 החלה ללמד ערבית בתיכון ליד האוניברסיטה עד 2001.היא לימדה באוניברסיטה הפתוחה, בבית הספר לתלמידי חוץ של האוניברסיטה העברית ובמסגרות ביטחוניות.

ב-2011 החלה לכהן כמפקחת על תוכניות לימודים במטה של משרד החינוך בירושלים. במסגרת תפקידה חיברה ספרי לימוד ותוכניות לימודים בשפות שונות. היא סיימה את התפקיד ב-2025.

 תקשורת והסברה 
ממוזער|שמאל|הערביסטים באולפן, יוני בן-מנחם, צבי יחזקאלי, עידית בר ואדי כהן, 2025

בין השנים 1994–1995 כתבה וערכה עיתון ארצי ללימוד השפה הערבית בשם "עֻנְוַאן" عنوان (הוצאת גוד טיימס 94 בע"מ), כתבה וערכה ספר לימוד "פסוקי קוראן בעין הפרשן" (הוצאת מעלות,תש"ס, 2000), הייתה כתבת בעיתון ידיעות מודיעין בשנת 2001. בין השנים 2002–2005, ערכה את ביטאון המורים לערבית ולאסלאם (מַגַ'לַת אלְמֻעַלִם مجلّة المعلّم).

בין 2020 ל-2023 כתבה את הטור "אשנב לערב" בעיתון "מקור ראשון" ובו קריקטורות המבטאות את הלך הרוח במדינות ערב.

במלחמת חרבות ברזל הצטרפה בר לפעילות חמ"להשבעה באוקטובר של המרכז הירושלמי לענייני חוץ וביטחון העוסק בהסברה ישראלית. במסגרת פעילותה היא מופיעה בכלי תקשורת בין-לאומיים רבים בהם BBC News Arabic, ערוץ אלמשהד (المشهد), France 24 בשפה הערבית ועוד.

בר משתתפת באופן תדיר בפאנלים בערוצים ישראלים, למשל בפינת הקריקטורות ב"עולם היום" בכאן 11, בתוכנית "הערביסטים" ב־I24NEWS, בקשת 12 ועוד.

בר חוקרת את העולם הערבי והמוסלמי, ומרצה בכירה בתחום החברה והתרבות הערבית. היא חוקרת את מעמד האישה בעולם המוסלמי, ועוסקת בגישור על הפערים הבין-תרבותיים בין המערב למזרח ובהכרת הקודים התרבותיים והדתיים של החברה הערבית והאסלאמית. היא השתתפה בסרט "הבאים להורגך" של צבי יחזקאלי על חקירות מחבלי חמאס בערוץ 13.

 פרסומים 
 ספרה 
 קווים חוצים גבולות – סאטירה ומחאה חזותית בעולם הערבי – ספר עיון העוסק בקריקטורה הערבית ובתפקידה בשיח הפוליטי, החברתי והתרבותי. הספר מנתח קריקטורות שפורסמו בעיתונות ובמרחב הציבורי במדינות ערב, ובוחן כיצד דימויים חזותיים משמשים כלי לביקורת שלטונית, מחאה חברתית ועיצוב תודעה. (הוצאת גלילי, ינואר 2026)

ממוזער|200px|שמאל|ספרה של בר, קווים חוצים גבולות – סאטירה ומחאה חזותית בעולם הערבי

 טורים 


 אחרים 
 עיתון "לאשה": העיפרון הכי חד במזרח התיכון.
 עיתון "אלמוג'רד": שגרירת הלשון והתרבות הערבית.
 עיתון "מעריב ירושלים": הקשר הערבי של עידית.
 מוסף דיוקן, עיתון "מקור ראשון": מנגישה תרבותית.
 "פסוקי קוראן בעין הפרשן" (הוצאת מעלות, תש"ס). ספר לימוד מאושר לכיתות י"ב, 5 יח"ל ערבית
 תוכניות לימודים בערבית לבתיה"ס העבריים ובעולם הערבים והאסלאם.

 חיים אישיים 
בר דוברת עברית, ערבית ואנגלית ברמת שפת אם. היא נשואה לאריק ואם לארבעה. מתגוררת במרכז הארץ.

 קישורים חיצוניים 


 "כרחוק מזרח ממערב", באתר מגזין פנימה

 הקשר הערבי של עידית, באתר מעריב ירושלים
 עידית בר, באתר סופרסונאס – נשים בצמתי השפעה
 חולמת בערבית למצוא שפה משותפת לשלום, באתר ידיעות מודיעין
 חולמת בערבית למצוא שפה משותפת לשלום, באתר Mynet
 שגרירת השפה והתרבות הערבית נולדה בישראל, אלמוגרד (المغرد) سفيرة اللغة والثقافة العربية مولودة في اسرائيل, באתר (משרד החוץ)

 הערות שוליים 

קטגוריה:עיתונאיות ישראליות
קטגוריה:פעילי הסברה ישראלית
קטגוריה:מזרחנים ישראלים
קטגוריה:עולים בשנות ה-1990
קטגוריה:סגל ידיעות אחרונות
קטגוריה:הערביסטים (תוכנית טלוויזיה)
קטגוריה:פעילי הסברה ברשת
קטגוריה:ישראליות שנולדו ב-1965